SAN FERNANDO CITY, La Union - Nagpanawagan ita dagiti dadduma nga Overseases Filipino Workers (OFWs) sadiay Hong Kong kadagiti kailian ken gobierno ti Pilipinas no asino ti makin-ama-mmo iti maysa a Pilipina a linaon ita dagiti social networking site gapu iti panagsalana a silalamo iti Mass Train Railway wenno istasyon ti tren.
Iti pannakiuman ti Bombo Radyo iti maysa a Pinay worker sadiay Hong Kong a ni Marites Palma, kinunana nga arigna a pinagpiestaan dagiti pasahero manipud iti nagduduma a pagilian ti panagsala ti saan pay a nabigbig a Pilipina bayat nga agal-alada pay iti ladawan ken video-na.
Segun ken ni Palma, agsasao iti Tagalog ti nasao a babai.
Maimatangan iti nagwaras a video a nakasuot laeng iti panties ken awan ti pagan-anayna iti akin-ngato a paset ti bagina ti Pilipina.
Uray ti embahada ti pagilian ket saanna met nga am-ammo ti nasao a babai ken saanen nga ammo no sadino ti ayanna kalpasan ti insidente.
Malaksid ken ni Palma ket tumultulong pay dagiti dadduma a grupo dagiti Pilipino sadiay Hong Kong tapno mabigbig ti nasao a babai.
Maibagbaga met nga adda ti sagubanit iti panunotna ti nadakamat a Pinay.
Naamuan a naikabil pay kadagiti pagiwarnak sadiay Hongkong ti napasamak iti nadakamat a babai a nagaramid iti eskandalo iti istasyon ti tren.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn